રાજ્યના કૃષિમંત્રી આર. સી. ફળદુના વતન અને વિસ્તાર એવા જામનગરના કાલાવડ તાલુકાના ખંઢેરા, સરાપદ, બાંગા, બેરાજા, ખાનકોટડા અને મોટી માટલી ગામે ત્રણેક વર્ષથી નિરંતર ભૂકંપના આંચકાઓ નોંધાય છે, જરા સરખી ધ્રુજારી થાય એટલે ગ્રામજનો ભયભીત થઈ ઘરની બહાર દોડી આવે છે જેમાં છેલ્લા ત્રણ માસથી તો ભૂકંપે લોકોને રીતસરના ભયભીત કરી મૂકયા છે, ખંઢેરાના નરેન્દ્રસિંહ જાડેજા, અનિરૂદ્ધસિંહ જાડેજા, યસપાલસિંહ જાડેજા અને સુરેશભાઈ ગોહેલ કહે છે કે, અવારનવાર ભૂકંપના આંચકા આવતાં હોવાથી લોકોના મકાન ખખડી ગયા છે અને મોટાભાગની દિવાલોમાં તિરાડો પડી ગઈ છે.